# Bagan

### De Viquipèdia

Bagan
Bagan
Localització
Bagan Localització de Bagan a Myanmar
Conjunt de temples de Bagan
Estat • Divisió | Myanmar Mandalay
Superfície | km²
Altitud | n/d
Població | hab.hab/km²
Coordenades | 21° 10′ 0″ N 94° 53′ 0″ E Coordenades: 21° 10′ 0″ N 94° 53′ 0″ E
Zona horària | +6:30

Bagan, antigament Pagan, formalment anomenat Arimaddanapura (la ciutat de la trituradora enemiga), i també coneguda per Tambadipa (la terra de coure) o Tassadessa (la terra resseca), fou l'antiga capital de varis regnes antics a Myanmar. Està situat a les planes centrals seques del país, a la riba oriental del riu Irauadi, 145 km al sud-oest de Mandalay.

Fundada el 847, és l'antiga capital del regne de Pagan, destruïda i presa pels mongols el 1298. El 1826 fou escenari d'una batalla entre anglesos i patriotes birmans, que foren derrotats per aquells. Al llarg de 12 km, centenars de pagodes i stupas de maó estucat s'estenen per la planura, a la vora del riu Irauadi i de la jungla invasora.

Aquest indret extraordinari, d'amplitud comparable a Angkor, ha estat diverses vegades devastat per terratrèmols. Disposicions turístiques inapropiades (autopista, terreny de golf, torre d'observació) no han permès la seva inscripció al Patrimoni de la Humanitat.

En l'època de la seva esplendor (1044-1287), la capital del primer imperi birmà comptava almenys amb mig-milió d'habitants, de religió budista. Totes les construccions civils, que eren de fusta, han desaparegut.

El temple de Thatbyinnyu és el més alt (67 m) i un dels més ben conservats de Pagan. Cada petit santuari dominat d'un stupa (campanar) conté una relíquia sagrada. Consagrat el 1144 pel rei Alaungsithu (†1167), aquest temple és sempre en activitat. Allotja, a més a més de nombroses estàtues del Buda, una biblioteca de valor inestimable.

Aviat al matí, els fidels dipositen aliments per als bonzes en gerros negres situats a aquest efecte davant les estàtues del Buda, niades a les muralles del vell Pagan. Altres prefereixen que els monjos vagin a buscar les ofrenes a casa seva.

Malmès per l'edat i els terratrèmols, el temple de Godopalin ha estat reconstruït. Però és una excepció. Les rares restauracions són més sovint efectuades pels habitants. Birmània és massa pobra per mantenir els seus monuments.

A la zona arqueològica, l'antiga capital de Birmània no és més que un tranquil llogarret que es dedica sobretot a les activitats tradicionals.

Per ser proper el budisme del animisme que el va precedir, es troba a Birmània aquesta simbiosi en les festes populars. Així es pot veure a Pagan un ballarí disfressat de Nat, geni benèfic, conjurar els esperits malèfics que vénen enterbolir els mortals. Igualment, els presentadors de marionetes recorren el país contant llegendes fantàstiques d'un passat molt llunyà.

Obtingut de "http://ca.wikipedia.org../../../b/a/g/Bagan.html"

Categoria: Municipis de Birmània

##### Views

- Article
- Discussió
- Revisió actual

##### Cerca

##### En altres llengües

- Deutsch
- English
- Français
- Nederlands
- 日本語
- Polski
- Русский
- 中文